Diari Oficial de la Generalitat Valenciana


Sumari del DOGV 3997, del 11-05-2001 (2001/4121)

Rectificació de les bases per a cobrir diverses places de l'Ajuntament de Mislata.
----------------------------------------------------------------------------------

### Dades del document

Número de DOGV
:   3997

Data del DOGV
:   11-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4121


Data del document
:   17-04-2001

Organisme emissor
:   Ajuntament de Mislata

Tipus de document
:   Convocatòria

Anàlisi jurídica

 Descriptors 

:   * Mislata
    * concurs administratiu
    * administració local
    * policia

Rectificació de les bases per a cobrir diverses places de l'Ajuntament de Mislata. [2001/F4121]
  
Publicades en el Butlletí Oficial de la Província de València número 58, de data 9 de març de 2001, i en el Diari Oficial de la Generalitat Valenciana, números 3.947, 3.949 i 3.953, de dates 26 i 28 de febrer i 6 de març de 2001, les bases que han de regir els processos selectius convocats per aquest ajuntament per a la provisió de les places d'auxiliar d'administració general, conserge d'edificis públics, peó d'obres i serveis, oficial d'obres i serveis, capatàs electricista i inspector, oficial i agent de la policia local, i havent observat errors en la quantia establida en els drets d'examen de totes les places convocades, per no ajustar-se a l'ordenança fiscal vigent, així com en el contingut del primer exercici de l'oposició convocada per a la provisió de sis places d'auxiliar d'administració general, que fa referència a uns grups de temes que no s'ajusten a l'estructura del temari, per la present es fan publiques les següents rectificacions, aprovades per la Resolució de l'Alcaldia de data 5 d'abril de l'any en curs:
  
1. Rectificar les següents quanties establides com a drets d'examen per a cada una de les places convocades:
  
Plaça Grup Quantia
  
Inspector policia local B 4.680
  
Oficial policia local C 4.160
  
Agent policia local C 4.160
  
Auxiliar adm. general D 3.120
  
Conserge edificis públics E 2.600
  
Oficial obres i serveis D 3.120
  
Peó obres i serveis E 2.600
  
Capatàs electricista D 3.120
  
2. Rectificar en la base 8.1 de la convocatòria de les places d'auxiliar d'administració general el contingut del primer exercici, que haurà de dir el següent: «El dit exercici consistirà en un qüestionari de preguntes amb respostes alternatives sobre els temes que componen el temari, amb un mínim de 50 preguntes. La penalització consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, de les propostes presentades en aquell moment pels membres del tribunal.»
  
A partir de la publicació del present edicte en el Butlletí Oficial de la Província de València i en el Diari Oficial de la Generalitat Valenciana, es concedeix un termini de 20 dies naturals comptadors a partir de l'endemà de la data de la dita publicació, per a efectuar, si és procedent, l'abonament de les diferència entre l'ingrés ja efectuat i el procedent segons les bases rectificades. El dit ingrés podrà efectuar-se per qualsevol dels tres sistemes establits en l'ordenança vigent i que són els següents: a) Ingrés en entitat bancària per mitjà d'imprés d'autoliquidació facilitat a les oficines de l'Àrea Econòmica de l'Ajuntament de Mislata i posterior ingrés en entitat bancària; b) ingrés en l'entitat bancària La Caixa, situada en l'avinguda de Blasco Ibáñez, número 17, de Mislata, i número de compte següent: 2100 1432 36 7309213678; c) ingrés per mitjà de gir postal, dirigit a la Tresoreria Municipal.